Citroën DS

náhľad|Interiér modelu DSpécial (1974)

**Citroën DS** je automobil vyššej strednej triedy, ktorý vyrábala francúzska automobilka Citroën v rokoch 1955 až 1975. Počas 20 rokov produkcie sa vyrobilo a predalo 1 455 746 kusov. Model DS si získal označenie ako najkrajšie a najrevolučnejšie auto 20. storočia. Popri modeli DS sa vyrábala lacnejšia verzia Citroën ID, ktorá bola ochudobnená o hydraulický posilňovač riadenia, samočinnú prevodovku, hydraulickú spojku, hydropneumaticky posilňované brzdy boli nahradené klasickými s podtlakovým posilňovačom a karoséria mala prvky z lacnejších materiálov.

## Inovácia a revolúcia
náhľad|Hlavné a natáčacie svetlomety z roku 1967
náhľad|Prierez motorovou časťou karosérie DS
Model bol priekopníckym množstvom zavedených technológií, ktoré sa vo vylepšenej miere používajú dodnes. K najznámejším patrí hydropneumatické odpruženie na prednej aj zadnej náprave. Umožňovalo výnimočný komfort, stabilnú svetlú výšku nezávisle od zaťaženia a možnosť manuálne meniť výšku vozidla v 5tich polohách. Malo tiež dovtedy nevídané vlastnosti, dokázalo napríklad jazdiť len na troch kolesách. Neskôr pribudli kombinované natáčacie svetlomety. Za aerodynamickým priesvitným štítom sa nachádzala dvojica svetlometov, vonkajšie boli pevné a vnútorné sa natáčali spolu s kolesami, bolo tak možné vidieť v tme do zákrut, predtým ako do nich automobil vošiel. Modely pre export do Ameriky museli byť vybavené klasickými nehybnými svetlometmi. Vláda mala tiež výhrady voči mäkkému pruženiu. Model DS na rozdiel od ID využíval automatickú alebo poloautomatickú prevodovku C-matic. Klimatizácia mala vývody aj pre cestujúcich vzadu. Niekoľko kusov Citroënu DS bolo vybavených beznáklonovým hydropneumatickým systémom s veľmi dobrými výsledkami, od masového zavedenia bolo upustené z dôvodu vývoja nového modelu Citroën GS. Brzdy boli vpredu kotúčové, vzadu bubnové, dvojokruhové prepojené s hydropneumatickou sústavou, čo im dávalo dvojnásobný účinok, ako majú brzdy dnešných automobilov.

## Karoséria
náhľad|Pohľad na karosériu spredu a zozadu
Karoséria bola na tú dobu unikátna, mala aerodynamický tvar kvapky, nemala klasickú prednú masku s chladičom, využívala moderné prvky pre aerodynamiku a zníženie hmotnosti ako laminátová strecha, hliníková kapota, spodný deflektor prúdenia vzduchu a ostrý uhol zadnej časti.

Ďalším pokrokom bolo použitie skeletu miesto vtedy zaužívanému rámu s kabínou. Diely ako nápravy, blatníky, dvere sa tak pripevňovali priamo na kovovú kostru automobilu.

Okrem pôvodného variantu sedan sa vyrábali aj modely "break" (combi), kabriolet, Prestige – model s prepážkou medzi šoférom a cestujúcimi a model Présidentielle – vládna verzia.

## Motorizácie
**Citroën DS 1955 – 1975**

**Zážihové 4 valce**
* 1.9 (1911 cc) – (1955 – 1961) – 75 k @ 4 500 ot.min – DS 19
* 1.9 (1911 cc) – (1961 – 1965) – 83 k @ 4 500 ot.min – DS 19,DS 19M
* 2.0 (1985 cc) – (1965 – 1968) – 90 k @ 5 250 ot.min – DS 19A, DS 19MA
* 2.0 (1985 cc) – (1968 – 1971) – 103 k @ 5 250 ot.min – DS 20,DS 20M
* 2.2 (2175 cc) – (1965 – 1968) – 109 k @ 5 500 ot.min – DS 21,DS 21M
* 2.2 (2175 cc) – (1968 – 1972) – 115 k @ 5 750 ot.min – DS 21,DS 21M
* 2.2 (2175 cc) – (1969 – 1972) – 139 k @ 5 500 ot.min – DS 21 IE, DS 21M IE
* 2.4 (2347 cc) – (1973 – 1975) – 124 k @ 5 500 ot.min – DS 23,DS 23M 
* 2.4 (2347 cc) – (1973 – 1975) – 141 k @ 5 500 ot.min – DS 23 IE, DS 23M IE

**Citroën ID **

**Zážihové 4 valce**
* 1.9 (1911 cc) – 62 k @ 4 000 ot.min – ID 19 Normale
* 1.9 (1911 cc) – 66 k @ 4 500 ot.min – ID 19,ID 19 Break
* 1.9 (1911 cc) – 83 k @ 4 500 ot.min – ID 19 Export, ID 19 Break
* 1.9 (1911 cc) – 75 k @ 4 500 ot.min – ID 19,ID 19 Break
* 1.9 (1911 cc) – 81 k @ 4 500 ot.min – ID 19,ID 19 Break
* 2.0 (1985 cc) – 84 k @ 5 250 ot.min – ID 19,ID 19 Break
* 2.0 (1985 cc) – 91 k @ 5 500 ot.min – ID 19,ID 19 Break, D Spécial
* 2.0 (1985 cc) – 103 k @ 5 500 ot.min – ID 20,ID 20 Break
* 2.0 (1985 cc) – 108 k @ 5 500 ot.min – D Spécial, D Super
* 2.2 (2175 cc) – 115 k @ 5 500 ot.min – ID 21 Break, D Super 5
* 2.4 (2347 cc) – 124 k @ 5 750 ot.min – ID Break 23

## Limuzína Prezidentov
náhľad|Citroën DS vo verzii kabriolet
V prvý deň predstavenia na autosalóne mal Citroën na model DS už 6 000 objednávok. Automobil sa stal ikonou futurizmu a moderny. Jazdil ním aj bývalý prezident, generál de Gaulle. Počas atentátu na de Gaulla prestrelil strelec zadné koleso vozidla, vozidlo vďaka hydropneumatickému odpruženiu zostalo plne ovládateľné a na troch kolesách bezpečne došlo do cieľa, odvtedy sa stal Citroën s hydropneumatikou výhradnou limuzínou francúzskych prezidentov.

## Iné projekty

## Externé odkazy
* Citroenet.org.uk Stránky automobilu 

## Zdroj
* 

DS
Kategória:Automobily vyššej strednej triedy
Kategória:Automobily s predným náhonom
Kategória:Luxusné automobily
Kategória:Sedany